钦定古今图书集成/理学汇编/学行典/第022卷 > 皇极经世心易发微三 > 《家宅》
## 钦定古今图书集成/理学汇编/学行典/第022卷 > 皇极经世心易发微三 > 《家宅》

宅乃栖身之所关，一家之盛衰，人口之安危也。凡占
家宅，以体为主，以用为宅，体宜旺而不宜衰也。故阳
卦为阳宅，阴卦为阴宅。乾卦生体，家道安稳，震卦克
体，门户虚惊。离之在夏，宅内光明，坎之在冬，家门暗
昧。《干》体受生，财谷丰厚，《坤》艮受生，田地广阔。《坎》旺克
体，须防小人侵算。《离》盛伤体，谨慎火烛虚惊，体逢真
进二气，四植有情，而不受克者，家业渐盛。用逢真进
带贵禄生体者，门户日兴。体用比和，家宅兴旺，财禄
日臻。体生用，家业虚耗。体克用，家业艰辛。用生体，四
植有情，其家大发。用克体，四植无情，其家晦滞。用克
体，宅舍不丰，长发次衰；体克用，人丁稀少，次发长衰。
用带吉神，相生相合，宾客填门。用带凶煞，冲刑克害，
人财退散。内旺而卦气逢生者，身居安稳。外旺而变
卦生体，意欲迁移。主生宾，又生日，则家业渐耗。日生
宾，宾生主，则家道日昌。宾日克主，四植无情。须防不
测，灾殃立见。互变相制体爻，其祸亦然。阳数带贵而
逢生，男多近贵。阴数带花而逢合，女必贪淫。龙动有
喜，虎动有殃。朱雀防“口舌，带吉进文章，元武防盗贼，
腾蛇有惊惶”，用旺体衰，四植又来克宅者，虽为废宅，
终有守成之人。体旺用衰，四植又来克体者，虽为己
业，终是典卖于人。用数卦象重叠，外人同居；体数卦
象重见，倒塌新整。坤艮遇坎，墙壁倾颓。坤艮遇震，房
屋倒塌。日时冲克震巽，则左边有损，日时生合震巽，
则左边新整；日时冲刑干兑，则右边有伤；日时生合
干兑，则右边新。盖前为朱雀，后为元武，朱雀带吉相
生，则知聚气在前；带凶冲刑，则知散气在前；元武带
吉相生，则知聚气在后；带凶冲刑，则知散气在后。坤
艮与日时相合，真穴真气，后必昌大。坤艮与日时冲
刑，地基空缺，穴亦不真。金木相见则相刑，水土相见
则相败，水火相见则相害，木土相克则伤人，火金相
遇则损财，金木相遇遭凶患。坎离重见，出入投水，坤
艮遇坎，多患疾疫。坤艮遇震巽必有孝服，干兑遇离，
家庭凶变体用带禄，必出双胎。体衰用互见煞，必主
丧事。体克用互见鬼，亦主疾病。人旺变衰克我防官事，体互不和，家中多病。阳卦盛则多男，阴卦盛则多
女。日时与体相生相合，时常进益。日时与体相克相
刑，家事不宁。欲知家宅有何喜事，以生体之卦考之，
分其旺相，定其日时，自无不验。

策曰：“数顺而全者，家宅安和，数逆而缺者，门户有损。
数全逢旺而富足，数缺逢衰而贫穷，元会缺，父兄有
祸，运世空，妻子生灾，重克重战，祸患将临，多空多缺，
死亡相继。秋得夏数者，疾病将至，夏得秋数者，灾殃
必临。旺相臻迎百福逢衰，殊欠精神，元克运防有官
灾，世克十恐遭盗贼，内生外者损财，外生内者进财”，
奇数盛，家必多男，偶数盛，家必多女。顺数必发，逆数
必衰。生内为富家，克外为世家，生外穷窘，克内不吉。
“三八宅舍光明，五十田园茂盛，二七家必多事，须防
火灾，四九必获财，一六水中生意”，此乃生成之数也。